Public procurement notice: Contract Notice
Published: 2024-06-14
Buyer: MINISTARSTVO TURIZMA I SPORTA
Country: HR
Region: HR050
Contract type: Services
Procedure: Open procedure
CPV classification: 72262000: Software development services | 72267100: Maintenance of information technology software
Estimated value: 360000 EUR
Submission deadline: 2024-07-22
Award criteria: price, quality

Technical requirements: Kaznena djela terorizma ili kaznena djela povezana s terorističkim aktivnostima
Plaćanje obveza za mirovinsko i zdravstveno osiguranje
Nacionalni informacijski sustav u sportu (u daljnjem tekstu: NISuS) propisan je člancima 64. i 65. Zakona o sportu („Narodne novine“, broj: 141/22). Nositelj projekta je Uprava za sport Ministarstva turizma i sporta.
NISuS je koncipiran kao aplikacijski sustav za podršku poslovnim procesima u specifičnom djelokrugu rada i aktivnosti Uprave za sport Ministarstva turizma i sporta. NISuS treba biti u potpunosti integriran s ostalim informacijskim sustavima Uprave za sport Ministarstva turizma i sporta koji podržavaju ostale, standardne poslovne procese: uredsko poslovanje, financije, upravljanje dokumentima i sl.
NISuS se trenutno sastoji od zajedničkih sustava kontrole pristupa, administracije korisnika, dokumentacije (uputa i predložaka) i općih šifrarnika te seta aplikacijskih modula koji u potpunosti ili djelomično podržavaju poslovne procese Uprave za sport Ministarstva turizma i sporta s pripadajućim šifrarnicima.
Cilj sljedećih faza održavanja i razvoja sustava je izgradnja podrške za poslovne procese koji nisu obuhvaćeni postojećim modulima NISuS-a, unaprjeđenje podrške za poslovne procese koji su djelomično obuhvaćeni postojećim modulima NISuS-a, integracija s vanjskim sustavima potrebnim za obavljanje poslovnih procesa te izgradnja izvještajnog sustava.
Ponuditelj je dužan, za predmet nabave dostaviti jamstvo za ozbiljnost ponude u obliku zadužnice, bjanko zadužnice ili novčanog pologa. Jamstvo mora biti zaprimljeno kod Naručitelja do isteka roka za dostavu ponuda. Jamstvo za ozbiljnost ponude ponuditelj odvojeno dostavlja (zadužnica,bjanko zadužnica).

Zadužnica ili bjanko zadužnica
Kao jamstvo za ozbiljnost ponude dostavlja se zadužnica ili bjanko zadužnica koja mora biti potvrđena kod javnog bilježnika te ispostavljena sukladno Pravilniku o registru zadužnica i bjanko zadužnica (NN 115/2012, 125/2014 i 82/2017) i popunjena sukladno Pravilniku o obliku i sadržaju bjanko zadužnice (NN 115/2012 i 82/2017) i Pravilniku o obliku i sadržaju zadužnice (NN 115/2012 i 82/2017).

Trajanje jamstva za ozbiljnost ponude ne smije biti kraće od roka valjanosti ponude.
Ako tijekom postupka javne nabave istekne rok valjanosti ponude i jamstva za ozbiljnost ponude, Naručitelj će prije odabira zatražiti produženje roka valjanosti ponude i jamstva od ponuditelja koji je podnio najpovoljniju ponudu. U tu svrhu Naručitelj ponuditelju daje primjereni rok, ne kraći od pet dana.
  
Novčani polog
U skladu s člankom 214. stavkom 4. ZJN 2016, umjesto zadužnice, ponuditelj može dati novčani polog u traženom iznosu za pojedinu grupu predmeta nabave u korist Državnog proračuna Republike Hrvatske, IBAN Naručitelja: HR1210010051863000160, Model 64, Poziv na broj 9725-43214- OIB Ponuditelja uplatitelja, opis plaćanja: Novčani polog javna nabava, Ministarstvo turizma i sporta, A-8-2024, naziv predmeta nabave za koju se novčani polog uplaćuje. 
Ako ponuditelj na ime jamstva za ozbiljnost ponude uplati novčani polog, obvezan je u ponudi dostaviti dokaz o uplati (npr. skenirana potvrda o provedenoj uplati). 

Naručitelj će vratiti ponuditeljima jamstvo za ozbiljnost ponude u roku od deset dana od dana potpisivanja ugovora, odnosno dostave jamstva za uredno izvršenje ugovora o javnoj nabavi, a presliku jamstva će pohraniti.
Naručitelj je kao jedan od kriterija odredio specifično iskustvo ključnih stručnjaka predloženih za izvršenje ugovora. Maksimalni broj bodova koji Ponuditelj može dobiti prema navedenim kriterijima profesionalnog iskustva je 60 bodova.
Predloženi stručnjak mora udovoljavati minimalnim obrazovnim i stručnim kvalifikacijama ovog predmeta nabave i mora biti angažirani za cijelo vrijeme trajanja ugovornog odnosa. Broj bodova koje pojedini Ponuditelj ostvaruje odnosi se na zbroj dokazanog iskustva predloženog stručnjaka koji udovoljavaju minimalnim obrazovnim i stručnim kvalifikacijama koje je definirao Naručitelj u ovom predmetu nabave. Iskustvo predloženog stručnjaka Ponuditelja se zbraja te mu se temeljem dobivenog rezultata dodjeljuje određeni broj bodova.
Profesionalno iskustvo predloženih stručnjaka dokazuje se životopisima iz kojih mora biti razvidno traženo iskustvo te koji sadrže detaljne i iscrpne podatke (kako je definirano Obrascem Životopis) o svim relevantnim projektima odnosno radovima što primjerice uključuje naziv projekta/ rada i korisnika projekta ako je primjenjivo, kratki opis projekta/ rada, ulogu i aktivnosti za koje je stručnjak bio odgovoran tijekom provedbe projekta/ rada, period isporuke odnosno razdoblje pružanja usluge, kontakt podatke osobe kod koje se mogu provjeriti reference i druge specifične podatke relevantne za projekt/rad. Ponuditelj za svakog predloženog stručnjaka dostavlja životopis prema Obrascu Životopis. 
Detaljni specifični podaci potrebni su Naručitelju u svrhu ocjenjivanja ponuda i dodjele bodova prema navedenim kriterijima za svakog pojedinog ključnog stručnjaka. Naručitelj može u svakom trenutku od Ponuditelja zatražiti dodatne informacije i dokaze vezane uz profesionalno iskustvo predloženih stručnjaka. U slučaju zamjene stručnjaka (čiji je životopis predmet bodovanja) tijekom izvršenja usluge, odabrani Ponuditelj je obavezan predložiti zamjenskog stručnjaka koji mora zadovoljavati najmanje iste minimalne uvjete sposobnosti  te jednako ili bolje profesionalno iskustvo kao i stručnjak na osnovu kojeg je Ponuditelj ostvario bodove a sukladno ovoj Dokumentaciji o nabavi. U slučaju zamjene stručnjaka (čiji je životopis predmet bodovanja) tijekom izvršenja usluge, odabrani Ponuditelj je dužan prethodno ishoditi suglasnost Naručitelja, a troškove zamjene stručnjaka snosi Ponuditelj.